Spinnekopagtiges - Wikipedia
(Aangestuur vanaf Spinagtiges)
Spinnekopagtiges of spinagtiges (Arachnida) is 'n biologiese klas van agtpotige geleedpotige diere. Dit is 'n hoogs suksesvolle groep wat hoofsaaklik grondlewende ongewerweldes, soos die spinnekoppe, skerpioene, bosluise, myte en 'n aantal kleiner groepe, bevat.
Tydperk: 430–0 m. jaar gelede
Vroeë Siluur – Onlangs
Spinnekopagtiges, soos in Ernst Haeckel se Kunstformen der Natur, 1904
Alle spinnekopagtiges het vier paar pote, en kan maklik van insekte, wat net 6 pote het, onderskei word. In sommige spesies is die voorpote vir sensoriese persepsie aangepas, terwyl ander spesies twee ekstra aanhangsels het wat vir voeding, verdediging, en sensoriese doeleindes gebruik word. Dié ekstra aanhangsels word soms só groot dat dit soos 'n ekstra paar pote lyk.
Spinnekopagtiges het geen antennes (voelhorings) of vlerke nie. Die liggaam is meestal in twee segmente gedeel. Die kop en borsstuk is saamgesmelt tot 'n kopborsstuk (cephalothorax) met 'n buiksegment of abdomen daaragter. Hulle lengte wissel van kleiner as 1 millimeter (myte en bosluise) tot 23 sentimeter (skerpioene). Die mannetjies is gewoonlik kleiner as die wyfies.
Soos alle geleedpotiges het spinnekopagtiges 'n eksoskelet. Hulle het ook 'n interne struktuur van kraakbeenagtige weefsel, wat aan sekere spiergroepe geheg is.
Bykans alle spinnekopagtiges is grondlewend. Sommige leef egter in varswater, of selfs in die see.
Basiese eienskappe van spinnekopagtiges: vier paar pote (1) liggaam is in twee segmente verdeel: kopborsstuk (2) en die abdomen (3).
Die klas bestaan uit die volgende ordes:
Araneae (regte spinnekoppe)
↑ Labuschagne, F.J. & Eksteen, L.C. 2010. Verklarende Afrikaanse Woordeboek. Negende hersiene uitgawe. Kaapstad: Pharos. p. 1179
↑ Ruppert E.E. Fo, R.S. and Barnes R.D. 2004. Invertebrate zoology 7 ed, Brooks/Cole. p.520 ISBN 0-03-025982-7.
Wikimedia Commons het meer media in die kategorie Spinnekopagtiges.
Wikispecies het meer inligting verwant aan: Spinnekopagtiges
Ontsluit van "https://af.wikipedia.org/w/index.php?title=Spinnekopagtiges&oldid=2029773"
Last edited on 19 Augustus 2019, at 18:44
Die bladsy is laas op 19 Augustus 2019 om 18:44 bygewerk.